**ELŐTERJESZTÉS**

Tiszavasvári Város Önkormányzata Képviselő-testületének

2021. szeptember 30-án

tartandó ülésére

Az előterjesztés tárgya: **A Tiszavasvári Bölcsőde intézményvezető (magasabb vezető)**

**álláshelyére beérkezett pályázat elbírálásáról**

Iktatószám: TPH/2172-12/2021.

Melléklet: Összefoglaló táblázat a beérkezett pályázatról

A napirend előterjesztője: Szőke Zoltán polgármester

Az előterjesztést készítette: Dr. Köblös Ibolya köztisztviselő

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. melléklet 1.30. pontja alapján |
| Szociális és Humán Bizottság | SZMSZ 5. melléklet 1.3. pontja alapján |
|  |  |
|  |  |

Az ülésre meghívni javasolt szervek, személyek:

|  |  |
| --- | --- |
| Munkácsi Ágnes- pályázó | magi688@citromail.hu |

Egyéb megjegyzés:

……………………………………………………………………………………………………………………………………………………………………………………………………

Tiszavasvári, 2021. szeptember 24.

**dr. Köblös Ibolya**

**témafelelős**

**Tiszavasvári Város Polgármesterétől**

**4440 Tiszavasvári, Városháza tér 4. sz.**

**Tel.: 42/520-500 Fax.: 42/275–000 E–mail: tvonkph@tiszavasvari.hu**

Témafelelős: Dr. Köblös Ibolya

**ELŐTERJESZTÉS**

* **a Képviselő-testülethez –**

**A Tiszavasvári Bölcsőde intézményvezető (magasabb vezető) álláshelyére beérkezett pályázat elbírálásáról**

**Tisztelt Képviselő-testület!**

A Képviselő-testület a **21/2021. (VII.29.) Kt. számú határozatával döntött** a Tiszavasvári Bölcsőde intézményvezető (magasabb vezető) beosztás betöltésére irányuló **pályázat kiírásáról**. A pályázat a [www.kozigallas.gov.hu](http://www.kozigallas.gov.hu) oldalon, a Tiszavasvári Polgármesteri Hivatal hirdetőtábláján, valamint városunk honlapján is megjelent, **benyújtási határideje 2021. szeptember 06**. napja volt.

**A pályázati kiírásra egyetlen pályamű érkezett, amelynek beküldője Munkácsi Ágnes volt.**

A beérkezett pályamű pályázati kiírásnak való megfeleléséről készített összefoglaló táblázatot a határozat-tervezet 1. számú melléklete tartalmazza.

Tájékoztatom a képviselőket, hogy a közalkalmazottak jogállásáról szóló 1992. évi XXXIII. törvény (a továbbiakban Kjt.) 20/A. és 20/B. §-ára, valamint e törvény szociális és gyermekvédelmi ágazatban történő végrehajtására kiadott 257/2000. (XII.26.) Kormány rendelet 1/A. §-ában foglaltak szerint a pályázót **2021. szeptember 23-án** szakértői, eseti bizottság hallgatta meg.

A bizottság tagjai a Képviselő-testület 22/2021. (VII.29.) Kt. számú határozata alapján:

- Magyar Bölcsődék Egyesületének delegált képviselője, mint külső szakértő

- Dr. Kórik Zsuzsanna jegyző, mint a pályázat előkészítője,

- Balázsi Csilla, Tiszavasvári Város Önkormányzata Képviselő-testületének Pénzügyi és

Ügyrendi Bizottságának elnöke,

-Bakné Répási Ágnes, Tiszavasvári Város Önkormányzata Képviselő-testületének Szociális

és Humán Bizottságának elnöke.

Péntek Ágnes, a Magyar Bölcsődék Egyesületének delegált képviselőjének pályázati anyaggal kapcsolatos megállapításait az előterjesztés 1. számú melléklete tartalmazza.

A Szakértői Bizottsági véleménye a következő:

***„Munkácsi Ágnes pályázó*** *2021. augusztus 31-én nyújtotta be a pályázatát, amely formai és tartalmi szempontból is megfelel a pályázati kiírás követelményeinek, így a Szakértői Bizottság javasolja, hogy pályázatát a Képviselő-testület érvényesnek nyilvánítsa.*

*A pályázati anyagot megismerve egyhangúlag* ***javasolja a képviselő-testületnek, mint kinevezési jogkör gyakorlójának, hogy Munkácsi Ágnest bízza meg a Tiszavasvári Bölcsőde intézményvezetői feladatainak ellátásával 2021. október 03-tól 2026. október 02-ig„.***

A Kjt., valamint a szociális, valamint a gyermekjóléti és gyermekvédelmi ágazatban történő végrehajtásáról szóló 257/2000. (XII.26.) Korm. rendelet (továbbiakban: Vhr.) 1/A. § (3) bekezdés a) pont aa) alpontja alapján a **pályázati eljárás lefolytatásával összefüggő feladatokatintézményvezető esetén a fenntartó önkormányzat jegyzője** **látja el** (a továbbiakban: a pályázat előkészítője).

A Képviselő-testület által kiírt intézményvezetői pályázat értelmében a pályázat kiírója kizárja a pályázat elbírálásból azt, aki a pályázat részeként benyújtandó dokumentumokat nem csatolja pályázatához hiánytalanul, vagy aki határidőn túl nyújtja be, vagy aki nem a kiírásban meghatározott módon nyújtja be pályázatát; valamint a pályázat kiírója fenntartja a jogot, hogy a pályázatot eredménytelennek nyilváníthassa.

A teljes pályázati anyag megtekinthető a bizottsági és Képviselő-testületi ülések alkalmával, valamint munkaidőben Dr. Köblös Ibolya humánpolitikai ügyintézőnél.


Mindezek alapján kérem, hogy döntsenek a Tisztelt Képviselők a Tiszavasvári Bölcsőde intézményvezetői álláshelyére beérkezett pályamű elbírálásáról.

Tiszavasvári, 2021. szeptember 24.

**Szőke Zoltán**

**polgármester**

**1. számú melléklet**



**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**………./2021.(IX.30.) Kt. számú**

**határozata**

**A Tiszavasvári Bölcsőde intézményvezető (magasabb vezető) álláshelyére beérkezett pályázat elbírálásáról**

Tiszavasvári Város Önkormányzata Képviselő-testülete

1. A 21/2021. (VII.29.) Kt. számú határozattal kiírt a Tiszavasvári Bölcsőde intézményvezetői álláshelyének betöltésére beérkezett **Munkácsi Ágnes** (szül.név:……………., szül.hely: ……….., szül.idő:…………., anyja neve: …………..)**………………….szám** alatti lakos **pályázatát -** tekintettel arra, hogy a pályázó pályázata mindenben megfelel a pályázati kiírásban foglalt **formai és tartalmi követelményeknek - érvényesnek nyilvánítom, míg az eljárást eredményesnek.**

A beérkezett pályázat **pályázati kiírásnak való megfeleléséről készített összefoglaló táblázatot a határozat 1. számú** melléklete tartalmazza.

**II.** A közalkalmazottak jogállásáról szóló 1992. évi XXXIII. tv. 20/B. §-a valamint a közalkalmazottak jogállásáról szóló 1992. évi XXXIII. törvénynek a szociális, valamint a gyermekjóléti és gyermekvédelmi ágazatban történő végrehajtásáról szóló 257/2000. (XII.26.) Korm. rendelet alapján **az alábbiak szerint döntök:**

A Tiszavasvári Bölcsőde intézményvezető (magasabb vezető) álláspályázatra Munkácsi Ágnes (szül.név:……………., szül.hely: ……….., szül.idő:…………., anyja neve: …………..)**………………….szám** alatti lakos **által benyújtott érvényes pályázatot figyelembe véve nevezettet megbízom a Tiszavasvári Bölcsőde** **intézményvezetői (magasabb vezető) feladatok ellátásával** **2021. október 03. napjától 2026. október 02. napjáig** terjedő határozott időtartamra.

Munkavégzésének helye: Tiszavasvári Bölcsőde

4440 Tiszavasvári Gombás András u. 8.a

Vezetői megbízással illetménye (bruttó):

* garantált illetménye az Nkt. alapján: 328.860,-Ft
* magasabb vezetői pótlék: 40.000,-Ft
* bölcsődei pótlék: 92.240.-Ft
* ágazati szakmai pótlék: 32.886.-Ft
* határozott időre szóló kereset-kiegészítés (Nkt. 65.§): 30.000,-Ft

**Mindösszesen: 523.986.-Ft**

**Munkácsi Ágnes** közalkalmazott **munkáltatói és kinevezési jogkörgyakorlója** Tiszavasvári Város Önkormányzata **Képviselő-testülete,** az **egyéb munkáltatói jogkör gyakorlója Tiszavasvári Város Polgármestere.**

A kinevezési okiratban nem szabályozott kérdésekre a Munka tv., a Kjt., a kapcsolódó jogszabályok rendelkezései irányadóak.

III Felkéri a polgármestert, hogy gondoskodjon Munkácsi Ágnes intézményvezetői megbízásával kapcsolatos munkáltatói feladatok ellátásáról, és a döntésről a pályázót értesítse.

**Határidő:** azonnal **Felelős:** Szőke Zoltán polgármester

**1.számú melléklet**

|  |  |
| --- | --- |
|  | **Munkácsi Ágnes** |
| Benyújtás ideje:  (határidő 2021.09.06.) | 2021. augusztus 31. |
| fényképes szakmai önéletrajz; | Igen |
| az intézmény vezetésére vonatkozó, szakmai helyzetelemzésre épülő, fejlesztési elképzeléseket is részletező program; | Igen |
| végzettséget igazoló bizonyítványok, szakmai gyakorlatot, valamint egyéb képzettséget, nyelvismeretet igazoló okiratok másolatai | Igen |
| 3 hónapnál nem régebbi hatósági erkölcsi bizonyítvány, mely szerint a pályázó nem áll a Kjt. 20. § (2) bekezdés d) pontja szerinti büntetőeljárás hatálya alatt, és vele szemben nem állnak fenn a Kjt. 20. § (2d) és (2e) bekezdésben foglalt kizáró okok; | Igen |
| pályázó nyilatkozata arról, hogy a – pályázatával kapcsolatban – az elbíráló üléseken kívánja-e zárt ülés megtartását, illetve kéri-e nyilvános ülés esetén a személyes adatainak zártan történő kezelését; | Igen |
| a pályázó hozzájárulását ahhoz, hogy a pályázati anyagot a véleményezésre jogosultak megismerhetik; | Igen |
| pályázó nyilatkozata/hozzájárulása a pályázati anyagban foglalt személyes adatok pályázati eljárással összefüggésben szükséges kezeléséhez | Igen |
| pályázó nyilatkozata a Kjt. 41. § (1) és (2) bekezdései szerinti összeférhetetlenségről; | Igen |
| a pályázó nyilatkozata arról, hogy a pályázó magyar állampolgár, vagy külön jogszabály szerint a szabad mozgás és tartózkodás jogával rendelkező, illetve bevándorolt vagy letelepedett státusszal rendelkezik; | Igen |
| a pályázó nyilatkozata arról, hogy a pályázó nem áll cselekvőképességet kizáró vagy korlátozó gondnokság alatt; | Igen |
| pályázó nyilatkozata/hozzájárulása, hogy sikeres pályázat esetén vállalja az egyes vagyonnyilatkozat–tételi kötelezettségekről szóló 2007. évi CLII törvényben meghatározott vagyonnyilatkozat tételi eljárás lefolytatását; | Igen |
| előnyt jelentő feltétel fennállása esetén a vezetői gyakorlat igazolását alátámasztó dokumentum; | Igen |
| pályázó nyilatkozata arról, hogy vállalja a vezetői megbízással rendelkező szociális szolgáltatást nyújtó személyek vezetőképzéséről szóló 25/2017. (X.18.) EMMI rendelet szerinti **vezetőképzés** teljesítését; | Igen |
| pályázó nyilatkozata arról, hogy a gyermekek védelméről és a gyámügyi igazgatásról szóló 1997. évi XXXI tv. 10/A§ (1) bekezdésében foglalt kizáró okok vele szemben nem állnak fenn. | Igen |