**ELŐTERJESZTÉS**

Tiszavasvári Város Önkormányzata Képviselő-testületének

**2021. szeptember 30-án** tartandó rendes ülésére

Az előterjesztés tárgya: **A TIVA-Szolg Nonprofit Kft-vel kötött használat jogának alapításáról szóló szerződés módosításáról**

Melléklet: **-**

Az előterjesztés előadója: Szőke Zoltán polgármester

Az előterjesztés témafelelőse: Petruskáné dr. Legeza Tímea aljegyző

Ügyiratszám: TPH/102/2021.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Szociális és Humán Bizottság | SZMSZ 5. melléklet 1.30. |
| Pénzügyi és Ügyrendi Bizottság | SZMSZ 4. melléklet 1.19. |

Az ülésre meghívni javasolt szervek, személyek:

|  |  |
| --- | --- |
| Dr. Groncsák Andrea – Tiva-Szolg Nonprofit Kft. ügyvezető | tivaszolgnonprofitkft@gmail.com |

Egyéb megjegyzés:

nincs……………………………………………………………………………………………

Tiszavasvári, 2021.szeptember 24.

**Petruskáné dr. Lgeza Tímea**

**témafelelős**

**Tiszavasvári Város Polgármesterétől**

**4440 Tiszavasvári, Városháza tér 4. sz.**

**Tel.: 42/520-500 Fax.: 42/275–000 E–mail: tvonkph@tiszavasvari.hu**

Témafelelős: Petruskáné dr. Legeza Tímea

**E L Ő T E R J E S Z T É S**

**- a Képviselő-testülethez –**

**A TIVA-Szolg Nonprofit Kft-vel kötött használat jogának alapításáról szóló szerződés módosításáról**

Tisztelt Képviselő-testület!

A Képviselő-testület 70/2017. (III.30.) Kt. sz. határozatában döntött arról, hogy a közfoglalkoztatással összefüggő feladatok – jogutódlással – teljes egészében átadásra kerülnek a TIVA-SZOLG Nonprofit Kft. (továbbiakban: TIVA-SZOLG Kft.) részére.

E határozat alapján jött létre **az Önkormányzat és a TIVA-SZOLG Kft. között szerződés használat jogának alapítására, mely 2017. május 01. napjától lépett hatályba,** majd ezt követően több alkalommal módosításra került, legutóbb a 68/2020. PM. döntéssel 2020. április 23-án.

Jelenleg a szerződés módosítása az alábbiak miatt szükséges:

A szerződés III.1.1 pontja tartalmazza **a feladatellátást szolgáló ingatlan vagyon felsorolását, melynek jelenleg módosítása szükséges** az alábbi változások miatt:

A Zöld Város projekt megvalósítási szakaszba lépett. A városközpont fejlesztés egyik lépése a piac lefedése, 86 fős parkoló kiépítése a strand felé vezető úton, **műfüves focipálya létesítése kiszolgáló épülettel a jelenlegi közmunka telephely helyén, a Vágóhíd úton**. A Vágóhíd úton a közmunka telephely felszámolása megtörtént, ezért **új közmunka telephely kialakítása vált indokolttá.** Erre **a Fecske közben** lévő – tiszavasvári 579/1, 579/2, 579/3 hrsz-ú - **önkormányzati tulajdonú ingatlanok a legalkalmasabbak, így ott kerül kialakításra az új telephely.**

Fenti módosítások átvezetését a határozat-tervezet mellékletét képező szerződést módosító okirat tartalmazza. A változásokat a Kft. alapító okiratában is szerepeltetni kell, ezért annak módosítására is javaslatot teszek.

Kérem a Képviselő-testületet, hogy a határozat-tervezetet szíveskedjen elfogadni.

Tiszavasvári, 2021. szeptember 24.

**Szőke Zoltán**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETE**

**…./2021. (IX.30) Kt. számú**

**határozata**

**(egyben a .../2021.(IX.30.) számú alapítói határozatnak minősül)**

**A TIVA-Szolg Nonprofit Kft-vel kötött használat jogának alapításáról szóló szerződés módosításáról**

Tiszavasvári Város Önkormányzata Képviselő-testülete **„A TIVA-Szolg Nonprofit Kft-vel kötött használat jogának alapításáról szóló szerződés módosításáról„** szóló előterjesztéssel kapcsolatban az alábbi határozatot hozza:

**I.1. Tiszavasvári Város Önkormányzata,** úgyis, mint aTiszavasvári Településszolgáltatási és Vagyonkezelő Nonprofit Kft. **tulajdonosi jogkör gyakorlója**, **Tiszavasvári Város Önkormányzata** és **Tiszavasvári Településszolgáltatási és Vagyonkezelő Nonprofit Korlátolt Felelősségű Társaság** (Cg. 15-09-063127, székhely: 4440 Tiszavasvári, Ady E. u. 8. sz., a továbbiakban **Tiva-Szolg Nonprofit Kft.**), mint 100 %-ban önkormányzati tulajdonú gazdálkodó szervezet között létrejött **használati jog alapításáról szóló –** a 147/2017. (VI.29.) Kt. számú határozattal egységes szerkezetben elfogadott és a 68/2020. PM. döntéssel módosított **- szerződés III.1.1. pontját az alábbiak szerint módosítja:**

***Módosított szövegrész:***

*„III.1.1* ***A jelenleg, a feladatellátást szolgáló ingatlan vagyon:***

*a.) tiszavasvári* ***külterület 044/1 hrsz alatti*** *4.1053 m2 nagyságú,* ***szántó művelési ágú*** *ingatlanból a jelen szerződés* ***1. mellékletét******képező helyszínrajzon sraffozással megjelölt –*** *átadáskor**a közmunka mezőgazdasági programelem megvalósítását szolgáló* ***- 7000 m2 nagyságú terület;***

*b.) tiszavasvári külterület* ***046/1 helyrajzi számú*** *27,8474 ha nagyságú szántó, rét művelési ágú ingatlanból - a jelen szerződés 2. mellékletét képező helyszínrajzon bekeretezve megjelölt -* ***6.6995 ha nagyságú rész,*** *melyből 2,1598 ha rész energiafűzzel telepített, a közmunka mezőgazdasági programelem megvalósítását szolgáló 0,2291 ha fóliás növénytermesztésre, 3,7888 ha szántóföldi növénytermesztésre hasznosított terület, valamint 0,5218 ha tervezett gyepmesteri telep****,***

*c)* ***tiszavasvári ½ hrsz. alatti****, a valóságban* ***4440 Tiszavasvári, Báthori u. 6.*** *szám alatti - „Városi Kincstár és Irodaház” – ingatlanból - a jelen szerződés* ***3. mellékletét képező helyszínrajzon sraffozással megjelölt*** *1 db 16,99 m2 nagyságú* ***szerverszoba****, 1 db 10,12 m2 nagyságú* ***iroda****, 1 db 1,73 m2 nagyságú* ***wc,*** *1 db 1,26 m2 nagyságú* ***wc****, a 3 db helyiségből álló bruttó 116 m2 nagyságú* ***melléképület,*** *1 db* ***26,01*** *nagyságú* ***garázs,*** *1 db* ***25,571*** *m2 nagyságú* ***garázs,*** *1 db bruttó 78,30 m2 nagyságú – „köztestületi tűzoltóság” –* ***garázs, 197,90 m2 nagyságú épület (volt polgárőrségi iroda)***

*d) a tiszavasvári* ***579/1 hrsz-ú 5422 m2 nagyságú, 579/2 hrsz-ú 200 m2 nagyságú, 579/3******hrsz-ú 2422 m2 ngyságú,*** *a valóságban* ***4440 Tiszavasvári, Fecske közben található (Bajcsy-Zs. utcáról nyíló) beépítetlen terület művelési ágú ingatlanok.”***

1. **2. Egyidejűleg elfogadja a jelen határozat 1*. mellékletét* képező szerződést módosító okiratot.**

II.1. Felkéri a polgármestert, hogy az **alapító okirat módosításához** szükséges intézkedéseket tegye meg.

**II.2.** Felkéri a **polgármestert,** hogy a **TIVA-Szolg Nonprofit Kft. ügyvezetőjét -** jelen határozat egy példányának megküldésével - **írásban értesítse a döntésről.** A 2013. évi V. tv. (Ptk.) 3:109 § (4) bekezdése alapján az egyszemélyes társaság legfőbb szerv hatáskörébe tartozó kérdésekben az alapító döntése az ügyvezetéssel való közléssel válik hatályossá.

**Határidő: azonnal Felelős: Szőke Zoltán polgármester**

**1. melléklet „A TIVA-SZOLG Kft-vel kötött használat jogának alapításáról szóló szerződés módosításáról” szóló ../2021. (IX.30.) Kt. határozathoz**

**HASZNÁLAT JOGÁNAK ALAPÍTÁSÁRÓL SZÓLÓ SZERZŐDÉS**

**MÓDOSÍTÓ OKIRATA**

amely létrejött egyrészről

**Tiszavasvári Város Önkormányzata**

székhelye: 4440 Tiszavasvári, Városháza tér 4.

képviseli: Szőke Zoltán polgármester

adóigazgatási azonosító száma: 15732468-2-15

bankszámlaszáma: 11744144-15404761

cégjegyzékszáma: 732462

mint használatba adó, (továbbiakban: **Használatba adó**) másrészről

**Tiszavasvári Településszolgáltatási és Vagyonkezelő Nonprofit Kft.**

elnevezés rövidítése: TIVA-SZOLG Nonprofit Kft.

székhelye: 4440 Tiszavasvári, Ady E. u. 8.

képviseli: Dr. Groncsák Andrea ügyvezető

cégjegyzékszám: 15-09-063127,

(továbbiakban: TIVA-SZOLG Nonprofit Kft.),mint Használatba Vevő (továbbiakban: **Használatba vevő**) között az alulírott napon és helyen az alábbi feltételekkel a …./2021. (IX.30.) Kt. számú határozat alapján:

**ELŐZMÉNY:**

Tiszavasvári Város Önkormányzat Képviselő-testülete „A közfoglalkoztatási feladatok jövőbeni ellátásáról” szóló 70/2017. (III.30.) Kt. számú határozatával arról döntött, hogy a közfoglalkoztatással összefüggő feladatok teljes egészében átadásra kerülnek a TIVA-SZOLG Nonprofit Kft. részére. A döntéssel Tiszavasvári Város Önkormányzata, mint használatba adó, a tulajdonában álló, közfoglalkoztatással összefüggő feladatellátást szolgáló ingatlan és ingó vagyontárgyakat a TIVA-SZOLG Nonprofit Kft., mint használatba vevő részére 2017. május 01. napjától használatba adta.

A Képviselő-testület a 70/2017. (III.30.) Kt. sz. határozat 4. mellékleteként elfogadott használat jogának alapítására szóló szerződést a 124/2017.(V.25.) Kt. számú határozat 2. melléklete szerinti tartalommal - a 2017. május 26-án kelt és hatályos módosító okirattal – módosította.

Ezt követően a használat jogának alapítására szóló szerződés a 147/2017. (VI.29.) Kt. számú határozat 1. melléklete szerinti tartalommal ismételten módosításra került, egyben a Képviselő-testület – figyelembe véve a fenti módosítást is – a szerződést egységes szerkezetbe foglalta, majd a 68/2020. PM. döntéssel módosította.

1. Szerződő felek fentiekre tekintettel a 147/2017. (VI.29.) Kt. számú határozattal jóváhagyott, 2017. június 30. napján kötött egységes szerkezetű használat jogának alapításáról szóló szerződés **III.1.1. pontját az alábbiak szerint módosítják:**

*„III.1.1* ***A jelenleg, a feladatellátást szolgáló ingatlan vagyon:***

*a.) tiszavasvári* ***külterület 044/1 hrsz alatti*** *4.1053 m2 nagyságú,* ***szántó művelési ágú*** *ingatlanból a jelen szerződés* ***1. mellékletét******képező helyszínrajzon sraffozással megjelölt –*** *átadáskor**a közmunka mezőgazdasági programelem megvalósítását szolgáló* ***- 7000 m2 nagyságú terület;***

*b.) tiszavasvári külterület* ***046/1 helyrajzi számú*** *27,8474 ha nagyságú szántó, rét művelési ágú ingatlanból - a jelen szerződés 2. mellékletét képező helyszínrajzon bekeretezve megjelölt -* ***6.6995 ha nagyságú rész,*** *melyből 2,1598 ha rész energiafűzzel telepített, a közmunka mezőgazdasági programelem megvalósítását szolgáló 0,2291 ha fóliás növénytermesztésre, 3,7888 ha szántóföldi növénytermesztésre hasznosított terület, valamint 0,5218 ha tervezett gyepmesteri telep****,***

*c)* ***tiszavasvári ½ hrsz. alatti****, a valóságban* ***4440 Tiszavasvári, Báthori u. 6.*** *szám alatti - „Városi Kincstár és Irodaház” – ingatlanból - a jelen szerződés* ***3. mellékletét képező helyszínrajzon sraffozással megjelölt*** *1 db 16,99 m2 nagyságú* ***szerverszoba****, 1 db 10,12 m2 nagyságú* ***iroda****, 1 db 1,73 m2 nagyságú* ***wc,*** *1 db 1,26 m2 nagyságú* ***wc****, a 3 db helyiségből álló bruttó 116 m2 nagyságú* ***melléképület,*** *1 db* ***26,01*** *nagyságú* ***garázs,*** *1 db* ***25,571*** *m2 nagyságú* ***garázs,*** *1 db bruttó 78,30 m2 nagyságú – „köztestületi tűzoltóság” –* ***garázs, 197,90 m2 nagyságú épület (volt polgárőrségi iroda)***

*d) a tiszavasvári* ***579/1 hrsz-ú 5422 m2 nagyságú, 579/2 hrsz-ú 200 m2 nagyságú, 579/3******hrsz-ú 2422 m2 nagyságú,*** *a valóságban* ***4440 Tiszavasvári, Fecske közben található (Bajcsy-Zs. utcáról nyíló) beépítetlen terület művelési ágú ingatlanok.”***

II. Felek rögzítik, hogy a használat jogának alapítására szóló szerződés jelen módosítással nem érintett részei változatlan tartalommal továbbra is érvényben és hatályban maradnak.

III.1. Szerződő felek jelen okiratot, mint akaratukkal mindenben megegyezőt jóváhagyólag aláírják.

III.2. Jelen szerződés a felek általi aláírással lép hatályba.

Tiszavasvári, 2021. ………………………..

**Tiszavasvári Város Önkormányzat TIVA-SZOLG Nonprofit Kft.**

**képv.: Szőke Zoltán képv.: Dr. Groncsák Andrea**

**polgármester ügyvezető**

**Használatba adó Használatba vevő**