**ELŐTERJESZTÉS**

**Tiszavasvári Város Önkormányzata**

**Képviselő-testületének**

**2021. szeptember 30-án**

**tartandó rendes ülésére**

Az előterjesztés tárgya:

**A Rojkó-Med Kft. bérleti szerződésének módosítása a járóbeteg szakellátás biztosítása érdekében**

A napirend előterjesztője: Szőke Zoltán polgármester

Az előterjesztést készítette: Gazdagné dr. Tóth Marianna osztályvezető

Az előterjesztés iktatószáma: TPH/818/2021.

Az ülésre meghívni javasolt szervek, személyek: -

Az előterjesztést véleményező bizottságok a hatáskör megjelölésével:

|  |  |
| --- | --- |
| Pénzügyi és Ügyrendi Bizottság | SZMSZ 4. melléklet 1.10. pontja |

Melléklet: -

Tiszavasvári, 2021. szeptember 23.

**Gazdagné dr. Tóth Marianna**

**témafelelős**

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520-500 Fax.: 42/275–000 e–mail: tvonkph@tiszavasvari.hu

Témafelelős: Gazdagné dr. Tóth Marianna

**ELŐTERJESZTÉS**

**- a Képviselő-testülethez -**

**A Rojkó-Med Kft. bérleti szerződésének módosítása a járóbeteg szakellátás biztosítása érdekében**

**Tisztelt Képviselő-testület!**

A Rojkó-Med Kft. és Tiszavasvári Város Önkormányzata között **5 éves határozott időtartamra bérleti szerződés született** az alábbi egészségügyi feladatellátást szolgáló ingatlanok használatára vonatkozóan:

Vasvári Pál u. 6. szám, Kabay János u. 21. szám (volt idősek átmeneti otthona), Kabay János u. 23. szám alatti ingatlan bérleti szerződésben meghatározott része.

Fenti ingatlanok a járóbeteg szakellátás biztosítását szolgálják.

**A bérleti díj összege 150.000,-Ft+Áfa/hó összegben került megállapításra**.

A Rojkó-Med Kft. képviseletében dr. Rojkó László ügyvezető **kérelemmel fordult** az Önkormányzathoz, melyben **új, a röntgen szakellátás biztosítását szolgáló készülék vételárába kíván bérleti díjbeszámítást kérni.**

A Vasvári Pál u. 6 szám alatt, a jelenlegi feladatellátási helyen a röntgen és a fogászati röntgen ellátások maradnak, ezeken kívül valamennyi (kardiológia, szülészet-nőgyógyászat, fül-orr-gégegyógyászat, bőrgyógyászat, szemészet, urológia, reumatológia, belgyógyászat) szakrendelés a Kabay u. 21-23. szám alá költözik. Emiatt 1 db új ultrahang készülék vizsgálófejekkel beszerzése válik szükségessé.

Az **új tárgyi minimumfeltételeken felüli ultrahangkészülék** és a **hozzá szükséges vizsgálófejek beszerzésre kerültek a Kft. által.**

**A megvásárolt új eszközök az alábbiak:**

**MINDRAY M7 Premium ultrahang készülék bruttó 4.826.000,-Ft**

**MINDRAY UH Applikációs szoftvercsomag komplett**

**MINDRAY UH C5-2s konvex vizsgálófej bruttó 1.333.500,-Ft**

**MINDRAY UH L12-4s lineáris vizsgálófej bruttó 1.333.500,-Ft**

**MINDRAY UH UMT-300 Műszerkocsi bruttó 571.500,-Ft**

**Mindösszesen: bruttó 8.064.500,-Ft**

Fenti tárgyi minimumfeltételeken túli eszközbeszerzés a járóbeteg szakellátás színvonalát jelentősen növeli, így **támogatásra javaslom ügyvezető úr kérelmét, azzal a kikötéssel, hogy a Kft. fenti eszközt térítésmentesen az önkormányzat tulajdonába adja.**

Ezáltal önkormányzatunk tulajdonába kerül egy olyan több milliós értéket képviselő eszköz, melyet az önkormányzat saját költségvetéséből nem tudna beszerezni, és amit a jelenlegi járóbeteg feladatellátási szerződés időtartamának lejártát követően sok-sok éven keresztül lehet még használni.

**Fentebb ismertetett tények alapján javaslom, hogy a képviselő-testület fogadja el a Rojkó-Med Kft. bruttó 8.064.500,-Ft értékű eszközfelajánlását**.

Ügyvezető úr bérleti díjba történő beszámítást kért kérelmében. A Polgári Törvénykönyvről szóló 2013. évi V. tv. X Fejezete (6:49§-6:52§) tartalmazza a beszámítás jogintézményét. A Ptk szerinti beszámítást egynemű és lejárt követelések esetében lehet alkalmazni, jelen esetben nem erről van szó. Azonban a nemzeti vagyonról szóló 2011. évi CXCVI. tv. (továbbiakban: Nvtv.) meghatározott esetekben lehetőséget ad nemzeti vagyon térítésmentesen történő átengedésére.

Az Nvtv. 7.§-a értelmében a nemzeti vagyon alapvető rendeltetése a közfeladat ellátásnak biztosítása.

Az Nvtv. 11.§ (13) bekezdése szerint nemzeti vagyon **ingyenesen kizárólag közfeladat ellátása céljából adható át másnak**. Az Nvtv. lehetőséget ad arra, hogy a járóbeteg szakellátás, mint közfeladat ellátására biztosított helyiségeket a feladatellátó térítésmentesen használja, ezért javaslom, **hogy azok a tárgyi eszközök önkormányzati tulajdonba kerülésének időpontjától** kezdődően (azok értékével és a korábban megállapított bérleti díj figyelembevételével) egy meghatározott időtartamra a Rojkó-Med Kft. ingyenes használatába kerüljenek.

Kérem a képviselő-testületet az előterjesztés megtárgyalását követően hozza meg döntését!

Tiszavasvári, 2021. szeptember 23.

**Szőke Zoltán**

**polgármester**

**HATÁROZAT-TERVEZET**

**Tiszavasvári Város Önkormányzata**

**Képviselő-testületének**

**..../2021. (...) Kt. számú**

**határozata**

**A Rojkó-Med Kft. bérleti szerződésének módosítása a járóbeteg szakellátás biztosítása érdekében**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 107.§-ban foglalt hatáskörében eljárva az alábbi határozatot hozza:

1. Elfogadja a Rojkó-Med Kft. által a lentebb megjelölt **bruttó 8.064.500,-Ft beszerzési értékű eszközök Tiszavasvári Város Önkormányzata részére történő tulajdonba adását.** Kinyilatkozza, hogy az 1. pontban meghatározott eszközök **önkormányzati tulajdonba adásával esetlegesen felmerülő Áfa fizetési kötelezettség az eszközök Átadóját**, azaz a Rojkó-Med Kft.-ét **terhelik,** annak megfizetését az önkormányzat nem vállalja.

MINDRAY M7 Premium ultrahang készülék bruttó 4.826.000,-Ft

MINDRAY UH Applikációs szoftvercsomag komplett

MINDRAY UH C5-2s konvex vizsgálófej bruttó 1.333.500,-Ft

MINDRAY UH L12-4s lineáris vizsgálófej bruttó 1.333.500,-Ft

MINDRAY UH UMT-300 Műszerkocsi bruttó 571.500,-Ft

1. Felhatalmazza a polgármestert, hogy az 1. pontban foglaltak és a jelenlegi bérleti díj összegének figyelembevételével, a nemzeti vagyonról szóló 2011. évi CXCVI. tv. alapján közfeladat (járóbeteg szakrendelés és kapcsolódó egészségügyi szolgáltatások) ellátása céljából ingyenes használatot biztosítson a Rojkó-Med Kft. részére.

Határidő: 1. pont azonnal Felelős: Szőke Zoltán polgármester

2. pont esedékességkor