**ELŐTERJESZTÉS**

**Tiszavasvári Város Önkormányzata Képviselő-testületének**

**2021. szeptember 30-án tartandó ülésére**

Az előterjesztés tárgya: A “Zöld városközpont kialakítása Tiszavasváriban” című TOP-2.1.2-15-SB1-2017-00028 azonosítószámú pályázathoz újabb közbeszerzési eljárás lefolytatásáról

Mellékletek: felhívás, közbeszerzési dokumentáció, vállalkozási szerződés-tervezet

Az előterjesztés előadója: Szőke Zoltán polgármester

Az előterjesztés témafelelőse: Kovács Edina - ügyintéző

Az előterjesztés ügyiratszáma: TPH/187-185/2021.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ. 4. melléklet 1.20. |
|  |  |

Az ülésre meghívni javasolt szervek, személyek:

|  |  |
| --- | --- |
|  |  |
|  |  |
|  |  |

Egyéb megjegyzés: -

Tiszavasvári, 2021. szeptember 29.

Kovács Edina

témafelelős

**TISZAVASVÁRI VÁROS POLGÁRMESTERÉTŐL**

4440 Tiszavasvári, Városháza tér 4.

Tel: 42/520-500. Fax: 42/275-000. E-mail: tvonkph@tiszavasvari.hu

Témafelelős: Kovács Edina

## ELŐTERJESZTÉS

### **A Képviselő-testülethez**

**A „Zöld városközpont kialakítása Tiszavasváriban” című**

**TOP-2.1.2-15-SB1-2017-00028 azonosítószámú pályázathoz**

**újabb közbeszerzési eljárás lefolytatásáról**

Tisztelt Képviselő-testület!

A "Zöld városközpont kialakítása Tiszavasváriban" című TOP-2.1.2-15-SB1-2017-00028 azonosítószámú pályázattal kapcsolatos közbeszerzés lezárásáról és újabb eljárás lefolytatásáról a Testület a 30/2021. (VII.29.) Kt. számú határozatával döntött. Elkészült a Találkozások háza projektelemhez az új műszaki tartalom, melyre kiírásra kerülhet a közbeszerzési eljárás. Jelen határozat-tervezet mellékletét képezi az eljárást megindító felhívás, az ajánlattételi dokumentáció és a vállalkozási szerződés-tervezet.

Megkérem a Tisztelt Képviselő-testületet, hogy a pályázat megvalósításához szükséges közbeszerzési eljárás lefolytatásának megindításáról - a határozat-tervezetben foglaltaknak megfelelően - döntést hozni szíveskedjen.

Tiszavasvári, 2021. szeptember 29.

**Szőke Zoltán**

**polgármester**

**HATÁROZAT-TERVEZET**

TISZAVASVÁRI VÁROS ÖNKORMÁNYZATA

**KÉPVISELŐ-TESTÜLETÉNEK**

**……/2021. (IX.30.) Kt. számú**

**határozata**

**A „Zöld városközpont kialakítása Tiszavasváriban” című**

**TOP-2.1.2-15-SB1-2017-00028 azonosítószámú pályázat**

**közbeszerzési eljárás lefolytatásáról**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 13. § (1) bekezdés 1. pontjában foglalt feladatkörében eljárva az előterjesztést megtárgyalta, és az alábbi határozatot hozza:

1. Elfogadja a Karendin Bt. (1112 Budapest, Hegyalja út 90/B. 2. em. 3.) által elkészített - a határozat mellékletét képező - a TOP-2.1.2-15-SB1-2017-00028 kódszámú„Zöld városközpont kialakítása Tiszavasváriban”című pályázat keretében megvalósítandó Találkozások háza felújításának kivitelezési munkáival kapcsolatos közbeszerzési eljárást megindító felhívás tartalmát.
2. Felkéri a polgármestert, hogy

* gondoskodjon az eljárást megindító felhívást tartalmazó hirdetmény feladásáról a Közbeszerzési Értesítőben,
* az ajánlattételi határidő lejártát követően a Bíráló Bizottság javaslatát terjessze a Képviselő-testület elé.

**Határidő:** azonnal **Felelős:** Szőke Zoltán polgármester

1. melléklet a .../2021. (IX.30.) Kt. számú határozathoz